ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουνίου 1980 περί συμπληρώσεως της αποφάσεως 79/833/ΕΟΚ, για τους σκοπούς της έρευνας επί της διαρθρώσεως των γεωργικών εκμεταλλεύσεων του 1979/80, του κοινοτικού σχεδίου προγράμματος πινάκων, του ενιαίου κώδικος και των λεπτομερειών εφαρμογής για τη μεταγραφή σε μαγνητική ταινία των στοιχείων που περιέχονται σ'αυτούς τους πίνακες Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 218/78 του Συμβουλίου της 19ης Δεκεμβρίου 1977 περί οργανώσεως έρευνας επί της διαρθρώσεως των γεωργικών εκμεταλλεύσεων του 1979/80 (1), και ιδίως τα άρθρα 7 και 9 υπό α), Εκτιμώντας: ότι, σύμφωνα με το άρθρο 7 του κανονισμού (ΕΟΚ) αριθ. 218/78, τα Κράτη Μέλη επεξεργάζονται τα αποτελέσματα της έρευνας υπό μορφή προγράμματος πινάκων που καταρτίζεται σύμφωνα με ένα κοινοτικό σχέδιο- ότι το σχέδιο αυτό καταρτίζεται σύμφωνα με τη διαδικασία που προβλέπεται στο άρθρο 12 του εν λόγω κανονισμού- ότι εθεσπίσθη το πρώτο τμήμα του προγράμματος πινάκων με την απόφαση 79/833/ΕΟΚ (2)- ότι πρέπει να συμπληρωθεί αυτό το τμήμα με μία σειρά πινάκων που αφορούν το εργατικό δυναμικό στη γεωργία- ότι σύμφωνα με το άρθρο 9 υπό α) του κανονισμού (ΕΟΚ) αριθ. 218/78, τα Κράτη Μέλη μεταγράφουν τα αποτελέσματα που προβλέπονται στο άρθρο 8 του ανωτέρω κανoνισμού σε μαγνητική ταινία, σύμφωνα με ένα ενιαίο σχέδιο για όλα τα Κράτη Μέλη- ότι οι λεπτομέρειες και το σχέδιο της μεταγραφής θεσπίζονται σύμφωνα με τη διαδικασία που προβλέπεται στο άρθρο 12 του εν λόγω κανονισμού- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικής Στατιστικής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι πίνακες που εμφαίνονται στο παράρτημα 1 προστίθενται στο παράρτημα 1 της αποφάσεως 79/833/ΕΟΚ. Άρθρο 2 Ο πίνακας που εμφαίνεται στο παράρτημα 2 προστίθεται στο παράρτημα 4 της αποφάσεως 79/833/ΕΟΚ. Άρθρο 3 Η παρούσα απόφαση απεθύνεται στα Κράτη Μέλη. Έγινε στις Βρυξέλλες, στις 13 Ιουνίου 1980.

[Source: multi_eurlex | Tokens: 1842]